b'\n_START_ARTICLE_\nAnglet\n_START_SECTION_\nGeografija\n_START_PARAGRAPH_\nKraj le\xc5\xbei v jugozahodni francoski pokrajini Gaskonji ob Biskajskem zalivu, ju\xc5\xbeno od izliva reke Adour vanj, severozahodno od Bayonna. Skupaj z njim in sosednjim Biarritzom sestavlja urbano ozemlje Aglomeracijske skupnosti Bayonne-Anglet-Biarritz, v kateri \xc5\xbeivi 110.000 prebivalcev. Pri Angletu se kon\xc4\x8duje pe\xc5\xa1\xc4\x8dena obala, ki se pri\xc4\x8denja 200 km dale\xc4\x8d na severu pri Pointe de Grave (konec estuarija Gironde).'